V prípade vlasovej kozmetiky je najdôležitejšie šetrné čistenie pokožky hlavy. Šampony na rast vlasov alebo proti vypadávaniu vlasov by mali byť jemné, aby nevysušovali a nezaťažovali stenčené vlasy. Dbajte na zloženie a vyberte taký šampón, ktorý dokáže posilniť štruktúru vlasov a zároveň stimulovať ich rast. Najvyhľadávanejšou zložkou práve na rýchlejší rast vlasov je kofeín. Kofeín nás dokáže nakopnúť pri rannej únave, ale dokáže nakopnúť aj vlasové folikuly k rastu a pomáha predísť vypadávaniu. Zlepšuje totiž prekrvenie pokožky hlavy, čo je jeden zo základných aspektov optimálneho rastu vlasov.